钦定古今图书集成/理学汇编/文学典/第118卷 > 叶崇震
## 钦定古今图书集成/理学汇编/文学典/第118卷 > 叶崇震

按《临海县志》：“崇震，字孺雷。父诰，郡庠名宿，专门毛郑
之诗，教授诸生，从游甚众。性好酒，日饮尽一石，饮后
说经，声铿铿然。孺雷生而羸弱，体不胜衣，至性沉塞，
喜怒莫见其际。家贫，衡门两版读书，穿壁引光为文
章，绝去翰墨畦径。见知于司理金坛蒋楚珍，引与长
公太史超晰微订奥，司理迁去。甲申、乙酉之际，士𫏋”
褐趋时，飞腾踊跃，惟恐失后。孺雷废退里居，扄户山
房，夜央灯炮；一苍头供舂炊，提三寸管。纵评历昌、启、
祯间天时人事之故，“人”为一传，传为一赞，刚肠热血，
沾濡楮毫。既而兵火相寻，一椽莫栖；双亲既没，负土
为坟，创钜痛深，竟以抑没。所著书散佚不传。